URIZAR KARETXE (EH Bildu, 2013-06-06):
Egibar jauna.
Komentatu duzu sailburuak esan zuena eta ez zuena esan eta nik argi apuntatu nuen, eta sailburuak esan zuen urriaren 25a jai eguna izan ez duzuen legea indargabetzea, berau soilik indargabetzea ez zela nahikoa. Hori soilik ez zela nahikoa.
Beste argudio batzuk ere esan dira hemen, baino hori zen esan zuena Gobernuko ordezkariak eta beste gauza batzuk esan zituen, ordezkapen bat emanez, hori onargarria izango litzatekeela. Akordio zabalagoa izango zuen ordezkapen bat eta proposamenetara eskuak zabalduak zituela. Hori da egin duguna guk. Hori nahi (...) guk. Proposamena mahai gainean jarri.
Hau da momentua? Beste bat da momentua? Beno, hori bakoitzak erabaki dezake, baina argi daukaguna da momentu hartan galdera bateri ezezkoa jaso genion eta ezezkoa kondizionatua, eta kondizio hori gainditzeko beste proposamen bat bideratzea eskatu zitzaigun eta guk bideratu dugu. Hori onartu edo ez onartu.
Guk benetan uste duguna beste gauza bat da eta uste duguna da, Eusko Jeltzaleari bertigoa ematen diola Euskal Herria Bilduren proposamenak onartzea. Benetan uste dugu bertigoa ematen diola, zeren eta ikusten duguna da interpelazioa egin eta Gobernuko erantzuna, Jaurlaritzako erantzuna ezezkoa dela, argudiatuz ez dela nahikoa indar Lege indargabetzea.
Momentu honetan guk ere pentsatu genuen, mozioa aurkeztuko dugu edo lege proposamena aurkeztuko dugu? Ba mozioa aurkeztea erabaki genuen, zeren eta benetan uste genuen lege proposamena aurkeztuko bagenuen gaur ez ginatekeela honi buruz hitz egiten ibiliko eta agian beste urtebete atzeratu beharko zela. Eta guk erabaki genuen mozioa aurkeztea, jakinik ere zailtasun handiak egongo zirela, baina guk uste dugu jokatu dugula pausoak aurrera emateko.
Semper jaunari. Nik ez dakit zuena, baina gure herriko historia guretzat ez da 1979an hasten, ezta historia instituzionala ere. Agian zuena bai, baina gurea ez. Ehundaka eta ehundaka urte dauzka eta agian zuena bai, azkeneko aurreko 40 urteak ezabatzea nahi dituzuelako.
Eta egun horietan edo urte horietan sentimenduaren ospakizunei buruz eta hitz egin duzuenean, gogoratu dezagun urte horietan arrazaren eguna ospatzen zela. Sentimenduei buruz, ez dut nik uste dut, ez dut uste hemen zu inor zarenik esateko zein sentimendu ospatu daitekeen eta zein sentimendu ez.
Eta modernitatearen eredua, ez da izango noski, zuk hemen jarri dezakezuna edota zuk defendatzen Estatuaren eredua, non Ejertzitoaren egunean, Castellana pasealekuan ahuntz bat paseatzen dute. Hori bada modernitatearen eredua, ez naiz izango ni eredu hori segituko duenik.
Eta bukatzeko, Pastor jaunari. Pastor jauna, guretzat euskara oso garrantzitsua da. Guretzat euskara, esan duzu higa bat arduratzen digun galdetu diguzu. Guretzat ez. Guk proposamena egiten dugunean, bukaeraraino eramateko da. Galdetu beharko nizuke ea zuri bai ardura dizun euskarak higa bat.
Jendearen interes errealari buruz hitz egin duzu, jendearen arazoak konpontzen dituena, gure proposamenak ez dituela horiek konpontzen.
Hori izan zen 2009an Alderdi Sozialistak erabili zuen leloetako bat, eta hori esan eta hilabete gutxitara identitarioak ziren gai guztiak hasi zineten ukitzen.
Esango didazu, urrian 25ak edo jaieguna izateak, zertan konpondu duen herri honetako arazoak? Nire ustez, 2009tik 2012ra herri honetako arazoak konpondu egin beharrean gaiztotu egin dira, zeren urriaren 25ak –desde luego– konpondu ez du ezer konpondu.
Eta nik ez dut uste esaterik daukazunik, EH Bilduk, arazoei, eguneroko arazoei, krisialdi honek sortzen dituen arazoei aurre egiten ez dionik, proposamenik ez dugunik aurkezten, eta erabakirik ez dugunik hartzen. Batzuk, erakunde batzuetan gainera erabakiak, zuekin adostutakoak. Beraz, guk gauza baterako bai eta beste baterako ere bai.
Eskerrik asko.